Australialainen jalkapallo
Australialaista jalkapalloa pelataan 18-miehisillä joukkueilla tavallisesti krikettiä varten suunnitelluilla, soikion muotoisilla kentillä. Kentän pituus voi olla jopa 185 metriä. Suojavarusteita ei käytetä, vaikka voimakkaat taklaukset ovatkin olennainen osa peliä. Pallo on soikea. Euroopassa lajia pelataan yhdeksänmiehisillä joukkueilla tavallisella jalkapallokentällä.
Western Sydney Wanderers FC
Western Sydney Wanderers FC on vuonna 2012 perustettu jalkapalloseura Sydneyn kaupungista Australiasta. Se pelaa maansa korkeimmalla sarjatasolla A-Leaguessa. Western Sydney Wanderers FC voitti A-Leaguen runkosarjan seurahistoriansa ensimmäisellä kaudella 2012–13, mutta hävisi lopulta loppuottelussa Central Coast Marinersille 2-0. Runkosarjamestaruutensa ansiosta se ansaitsi paikan kauden 2014 AFC Champions Leaguessa. Seuran kotikenttänä toimii 21 500-paikkainen Parramatta Stadium Sydneyssä. Seuraa on valmentanut alusta asti australialainen Tony Popovic. Western Sydney Wanderersilla on myös joukkueet Australian naisten liigassa, eli W-Leaguessa sekä nuorten joukkue, joka pelaa Australian National Youth Leaguessa.